घटना बरेली के मीरगंज थाना क्षेत्र के सिंधौली गांव की है। मृतका का पति सब्जी बेचने का काम करता है। मृतका के पति ने बताया कि वह 12 बजे के आसपास दवाई लेने के लिए घर से निकली थी। शाम को मृतका का पति जब घर वापस पहुंचा तो किसी ने बताया कि उसकी पत्नी को दीनानाथ के घर जाते हुए देखा था लेकिन वापस आते हुए किसी ने नहीं देखा। महिला की काफी तलाश की गई, जब महिला का कुछ पता नहीं चला तो पुलिस को सूचना दी। पुलिस ने ग्रामीणों के शक के आधार पर दीनानाथ के घर तलाशी ली तो संदूक में शव मिला। परिजनों ने बताया कि महिला के हाथ कलाई से टूटे हैं।